Саташ Тоқмұрина

**Ғылым үшін жаралған жан еді**

Менде Атырау мұнай және газ техникалық университеті ұжымы атынан бір топ ғылым докторлары мен профессор-ғалымдардан келген көңіл айту жеделхаты сақтаулы. Онда: "Қымбатты Саташ, Адай, Еділ, Шыңғыс! Қыдырма Хамитұлының тұлғалық қабілеті рухани жағынан аса бай және сан алуан болатын. Ғылымның адал ұлының және жанкешті ғалымның аты алтын әріппен жазылуға лайық. Оның қазасы республикамыздың ғылыми және педагогикалык, қауымына орны толмас қайғы әкелді. Бірімізге адал дос, бірімізге жан жолдас, енді бірімізге ұстаз болған ҚыдырмаХамитұлының бейнесі жүрегімізде мәңгі сақталады",- деп жазылған.

Жаратқанның жазуын қарашы, құдай қосқан қосағым 2016 жылы 23 наурызда бақилық болды. Ал 25 наурыз - дүниеге келген күні. Тірі болса, биыл 80 жылдық мерейтойы ел көлемінде дүркіретіп атап өтілер еді. Тағдыр оған жазбады, амал қанша?!

Қыдыкеңнің Қазақстан ғылымына сіңірген еңбегі ұшан-теңіз. Қай жұмыс учаскесі сеніп тапсырылса да, жан-тәнімен беріліп атқаратын. Уақытпен санасуды білмейтін, оттай жалындап тұратын. Ғылымның қия жолына аттанған "тар жол, тайғақ кешу" секілді ұзақ сапарында шарболаттай шыңдалып, талай құз-жартастарға кезіксе де, алған бетінен қайтпады. Қиындығы да, қиналысы да, қуанышы да, жеткен жетістіктері мен алған асулары да - менің көз алдымда өткендіктен, бәріне куәмін. Негізгі айналысқаны химия саласы болды. Оның ішінде органикалық химия сиякты екінің бірінің тісі бата бермейтін күрделі әрі тың саланы тандап алып, індете зерттеп, мұнай өндірісінің дамуына зор үлес қосты. Әріптестері кезінде КСРО-ның атағынан ат үркетін беделді академиктері тү-сіндіріп бере алмаған реакцияны шешіп, органикалық қоспалардағы төртінші функционалдық топтардың өзара әсерлесуін ғы­лыми айналымға шығарғанын мактанышпен айтып отырады. Химия ғылымдарының докторы, Үлттық ғылым академиясының академигі атактарымен қоса, "Қа-зақстан Республикасының ғылы-мын дамытуға еңбек сіңірген қайраткері" атанды. "Қазақстан Республикасының Тәуелсіздігіне 20 жыл" мерекелік медалімен, М. Қозыбаев атындағы СҚМУ-дің №1 улкен алтын медалімен марапатталды. Осы жоғары оқу орнында докторлық, кандидаттық ғылыми дәрежесін қорғайтын диссертациялық кеңес ашты.

Еңбек жолын өзі оқыған әл-Фараби атындағы Қазақ ұлттық университетінен бастап, Атырау мұнай және газ техникалық университетінде жалғастырды. Қазақстан Үлттық ғылым академиясының мұнай химиясы және табиғи тұздар институтының директоры болды. Саналы ғұмырының соңғы 18 жылында М.Қозыбаев атындағы Солтүстік Қазақстан мемлекеттік университетінде кафедраға жетекшілік етті. Ғылымға де­ген ерен құштарлығы арқасында ден қоя зерттеген саласы бойын­ша көптеген жаңалыктар ашып, озық технологияларды өндіріске енгізді. 150-ге жуық ғылыми ма­кала жариялап, 50 авторлық куәлік пен патент алды. Беделді халықаралық конференциялар мен симпозиумдарда жасаған баяндамалары мен тұжырымды ойлары жоғары бағаланды. Күр-делі ғылыми зерттеулермен жүйелі айналысты. Солардың бір парасы мұнай битумын синтездеу арқылы асфальт-бетон жолдың жамылғы қабатын жетілдіру, синтез технологиясын қалдықсыз қалыптастыру болып табылады. Бір сөзбен айтқанда, химия ғылымына қосқан еңбегі өте зор.

Сырқаттанып жүргенде: "Саташай, артымда өндіріске дайын инновациялық еңбектерім мен зерттеулерім қалып барады. Тәжірибелік сынақтан өткізілсе, елімізге үлкен табыс әкелер еді", - деген өкінішті жиі айтатын. Ашқан жаңалыктары мен тың ұсыныстары "ЭКСПО - 2017" мамандандырылған халықаралық көрме ая­сында көрсетілсе, насихатталса деп армандайтын.

Қыдыкең екеуіміз құрған шаңыракты тамырын тереңге жайған мәуелі бәйтерекке ұқсатамын. Ұлдарының өмірден өз несібелерін теріп жеген қуаныштарын бөліскеніне, немерелер қызығын көргеніне шүкіршілік деймін.

Бүгінде Адай - әке жолын қуған ғалым, химия ғылымдарының канди­даты, шетелдік мұнай компаниясында қызмет етеді. Еділ мен Шыңгыс кәсіпкерлікпен айналы-сады.

Мені бар гұмырын гылымға арнап, еліміздің өркендеуіне қалтқысыз қызмет еткен көрнекті та­лым, академик есімінің еленбей келе жатқаны қынжылтады. Көшеге атын беру, ол еңбек еткен оқу орнына ескерткіш тақта орнату, бір аудиторияны оның есімімен атау секілді ұлықтау рәсімдері орындалып жатса, нұр үстіне нұр болар еді.

// Солтүстік Қазақстан. - 2018. - 21 наурыз